Komission tiedonanto Euroopan kehitysrahastoja koskevia rahoitustietoja /* KOM/2000/0470 lopull. */





KOMISSION TIEDONANTO Euroopan kehitysrahastoja koskevia rahoitustietoja Sisällys Huomautus Tiivistelmä I. Euroopan kehitysrahastojen rahoitustilanne 31.12.1999....... 1. Yleistaulukko 2. EKR:n rahoitustilanne 31. joulukuuta 1999 II. Arvio rahoituksen toteutumisesta varainhoitovuonna 2000 III. Ennuste rahoituksen toteutumisesta varainhoitovuonna 2001 LIITTEET HUOMAUTUS Tämä asiakirja liitetään vuoden 2001 talousarvioesitykseen vuonna 1979 tehtyjen talousarviomenettelyyn liittyvien sopimusten mukaisesti. Budjettivallan käyttäjän tehtävän helpottamiseksi asiakirja sisältää ainoastaan olennaisen. Kuten aiempinakin vuosina, siitä ilmenevät seuraavat tiedot: - EKR:n rahoitustilanne 31.12.1999, - arvio rahoituksen toteutumisesta kuluvana varainhoitovuonna ja - arvio menoista varainhoitovuonna 2001. EKR:n rahoitustilannetta 31.12.1999 koskevia lisätietoja saa kuudennen, seitsemännen ja kahdeksannen EKR:n varainhoitovuoden 1999 tasetta ja tilinpäätöstä koskevasta komission tiedonannosta tilintarkastustuomioistuimelle, parlamentille ja neuvostolle. TIIVISTELMÄ 1. EKR:n toteutunut rahoitus oli vuonna 1999 1 275,38 miljoonaa euroa maksuina eli vähemmän kuin jäsenvaltioille marraskuussa 1998 esitetty 1 955 miljoonan euron arvio. Toteutumisaste oli siis 70 prosenttia Stabexia lukuun ottamatta (65,22 prosenttia Stabex mukaan luettuna). Tämä huomattava ero kuitenkin korjattiin neuvostolle heinäkuussa 1999 esitetyssä asiakirjassa "Euroopan kehitysrahastoa koskevia rahoitustietoja", sillä arviota laskettiin 1 460 miljoonaan euroon, jolloin toteutumisasteeksi saatiin noin 87,35 prosenttia. Rahoituspäätösten osalta vuosi 1999 oli kuitenkin ennätysmäinen, kun otetaan huomioon EKR:n viime vuosien keskimääräinen toteutuma. Juoksevat kustannukset olivat 2 617,81 miljoonaa euroa ja Stabexin menot 75,01 miljoonaa euroa; ne siis ylittivät yleisesti noin 20 prosentilla marraskuussa 1998 tehdyn 2 245 miljoonan euron arvion, joka kattoi kaikki rahoitusvälineet. Jotta rahoituspäätösten ja maksujen välinen huomattava ero voitaisiin ymmärtää, on syytä ensinnäkin ottaa huomioon kahdeksannen EKR:n myöhäinen voimaantulo heinäkuussa 1998 sekä hanketta koskevan rahoituspäätöksen ja hankkeen toteuttamisen väliin jäävä kohtuullinen määräaika. Poliittisen ja taloudellisen tilanteen ollessa edelleenkin erittäin epävakaa ja altis maailmantalouden vaihteluille on Euroopan unionin AKT-maille sekä merentakaisille maille ja alueille (MMA) myöntämä julkinen kehitysapu jatkuvasti näiden ulkoisten tekijöiden vaikutuksen alainen. Lisäksi joidenkin edunsaajamaiden sisäinen tilanne oli edelleen epävakaa varainhoitovuonna 1999, samoin kuin varainhoitovuonna 1998. Tilanteen heikkeneminen Ruandassa, Päiväntasaajan Guineassa, Zairessa, Sierra Leonessa jne. vaikuttaa siis maksusuoritusten ajoitukseen ja arvioituun määrään. 2. Vuoden 2000 rahoituspäätösten määräksi arvioidaan 4 250 miljoonaa euroa ja maksujen määräksi 2 635 miljoonaa euroa, joten olisi huomattavasti lisättävä niitä EKR:n toimia, jotka liittyvät kahdeksannen EKR:n voimaantuloon ja rahoituspäätöksiin, jotka tehtiin osana voimakkaasti velkaantuneita köyhiä maita koskevaa velka-aloitetta (HIPC) ja erityisten rakennesopeutusvarojen lisäämistä koskevaa aloitetta. Näiden menojen rahoittamiseksi päätettiin joulukuussa 1999 pyytää noin 1 600 miljoonaa euroa rahoitusosuuksina juokseviin maksuihin ja 360 miljoonaa euroa Stabexin menoihin kahdeksannen EKR:n varainhoitoasetuksessa vahvistettujen yksityiskohtaisten sääntöjen mukaisesti. Näiden rahoitusosuuksien määrässä otetaan huomioon ainoastaan tähän saakka tosiasiallisesti tehdyt rahoituspäätökset. 3. Vuoden 2001 arvioidut menot ovat 2 553 miljoonaa euroa juokseviin toimiin ja 0 miljoonaa euroa Stabexiin. I. Euroopan kehitysrahastojen rahoitustilanne 31.12.1999 1. Yleistaulukko >TAULUKON PAIKKA> Edellä oleviin määrärahoihin on syytä lisätä EIP:n omista varoista maksetut 1 120 miljoonaa ecua kuudenteen EKR:ään, 1 225 miljoonaa ecua seitsemänteen EKR:ään ja 1 693 miljoonaa kahdeksanteen EKR:ään. 2. EKR:n rahoitustilanne 31. joulukuuta 1999 a) EKR:n menot olivat 1 275,38 miljoonaa euroa vuonna 1999. MAKSUJEN KEHITYS (milj. euroa) >TAULUKON PAIKKA> PÄÄTÖSTEN JA MAKSUJEN VERTAILU (7. & 8. EKR - milj. euroa) >TAULUKON PAIKKA> Kahdeksannen EKR:n tosiasiallisen toteuttamisen myötä tehtyjen päätösten määrä on jo kahden vuoden ajan kasvanut huomattavasti. Tämä ei ole vielä näkynyt maksuissa, mutta lienee väistämätöntä tulevaisuudessa. Sysminiä koskevat päätökset olivat vähäisiä vuonna 1999; sitä koskevien maksujen suorittaminen on kuitenkin säilynyt vakiona. b) EKR kykeni rahoittamaan toimensa tavanomaisella tavalla vuonna 1999 >TAULUKON PAIKKA> Käytettävissä olevat varat olivat varainhoitovuoden 1999 lopussa yhteensä 1 022,84 miljoonaa euroa, mistä 140,84 miljoonaa euroa juokseviin kustannuksiin ja 882,00 miljoonaa euroa Stabexiin. Näiden 882,00 miljoonan euron lisäksi komissiolla oli myös varainhoitovuoden 1999 lopussa saamisia joiltakin jäsenvaltioilta Stabexin osalta 563,76 miljoonaa euroa. Koska Stabex-toimilla on erityinen pankkitili, näitä varoja voidaan vähentää ainoastaan kyseisen rahoitusvälineen osana päätettyjen siirtojen määrän verran. (1) Stabexiin liittyvien rahoituspyyntöjen määrissä on otettu huomioon ainoastaan jäsenvaltioiden tosiasiallisesti maksamat määrät saamisia lukuun ottamatta. Maksetut määrät (397,54 miljoonaa euroa vuonna 1998 ja 461,93 miljoonaa euroa vuonna 1999) ovat suurempia kuin rahoituspyynnöt (360 miljoonaa euroa), koska tietyt jäsenvaltiot ovat maksaneet aikaisempia velkojaan komissiolle. II. Arvio rahoituksen toteutumisesta varainhoitovuonna 2000 (tilanne tammikuussa 2000) >TAULUKON PAIKKA> 1. Päätöksiä koskevia arvioita on korotettu verrattuna marraskuussa 1999 tehtyihin arvioihin. Korotuksen syynä on se, että on haluttu ottaa huomioon Accrassa joulukuussa 1999 pidetyn kehitysrahoitusyhteistyön komitean ja AKT-valtioiden kokouksen suuntaviivat. Kokouksessa sovittiin seuraavista aloitteista: - voimakkaasti velkaantuneiden köyhien maiden (HIPC) velan keventäminen noin 1 000 miljoonalla eurolla ja - erityisten rakennesopeutusvarojen lisääminen 250 miljoonalla eurolla, joista 100 miljoonaa euroa sidottiin käytettäviksi varainhoitovuonna 2000. Lukuun ottamatta Stabexia, jota koskevia määriä on vähennetty 500 miljoonasta eurosta 400 miljoonaan euroon käytettävissä olevien entistä tarkempien tietojen perusteella, muita rahoitusvälineitä koskevat arviot ovat edelleen samat, mikä vahvistaa komission yksiköiden asettamat korkeat ohjelmointitavoitteet. Taulukkoon on lisätty ylimääräinen rivi "Muut", jotta otettaisiin huomioon komission aikeet esittää vuoden loppuun mennessä useita AKT-maita koskevia tukitoimia, joita ollaan parhaillaan tutkimassa ja/tai viimeistelemässä (riskipääomavarojen lisääminen, tuki terveyttä koskeville aloitteille yhteistyössä Maailman terveysjärjestön kanssa jne.). 2. EKR:n menot 31.5.2000 suhteessa tammikuun 2000 arvioihin >TAULUKON PAIKKA> Päätöksiä koskevien arvioiden ohella maksuja koskevia arvioita on korotettu, jotta niissä otettaisiin huomioon mahdolliset ylimääräiset maksusuoritukset, jotka johtuvat voimakkaasti velkaantuneita köyhiä maita koskevasta velka-aloitteesta ja erityisten rakennesopeutusvarojen lisäämisestä vuonna 2000. Vaikka toteutuma 31. toukokuuta 2000 on 20,62 prosenttia, mikä on alle kyseisen ajanjakson normaalin keskiarvon, komissio säilyttää arvionsa ennallaan, sillä päätöksiä koskevat erittäin korkeat määrät johtavat väistämättä lyhyellä aikavälillä maksusuoritusten huomattavaan kasvuun. III. Ennuste rahoituksen toteutumisesta varainhoitovuonna 2001 >TAULUKON PAIKKA> 1. Vuotta 2001 koskevat arviot on esitetty jäsenvaltioille aikataulussa, joka on laadittu osana Lomén yleissopimuksen jälkeen tehtävää sopimusta koskevia neuvotteluja yhdeksännen EKR:n määrää koskevissa päätöskeskusteluissa. Ne poikkeavat neuvostolle joulukuussa 1999 toimitetuista ennusteista pääasiassa seuraavilta osin: - Koska kuudetta EKR:ää ei ole päätetty, sitä koskevat määrät on yksilöity. - Luvut on laskettu nykyisten ohjelmien perusteella, vaikka sisäisellä tasolla on asetettu korkeammat tavoitteet. Laskelmia korjataan ensi marraskuussa toteutuman perusteella. - Voimakkaasti velkaantuneiden köyhien maiden velan vähentämistä koskeva aloite on nyt otettu mukaan laskelmiin. 2. Rahoituspäätösten määräksi arvioidaan 3 300 miljoonaa euroa. Määrässä ei ole otettu huomioon 150 miljoonaa euroa, jotka on tarkoitus sitoa erityisten rakennesopeutusvarojen lisäämiseksi, josta ei ole vielä tässä vaiheessa tehty päätöstä. Komission päätökset riippuvat myös tietyistä ulkoisista tapahtumista (poliittinen epävakaus, aseelliset konfliktit, luonnonmullistukset), joita ei useinkaan voida ennustaa suhteissa yhteisön ulkopuolisiin maihin. Nämä tapahtumat voivat asettaa odottamatta kaikki arviot kyseenalaisiksi. 3. Koska maksujen määräksi arvioidaan 2 553 miljoonaa euroa, varainhoitovuonna 2001 ylitettäneen jälleen kahden miljardin euron raja. Tämä johtuu suureksi osaksi voimakkaasti velkaantuneita köyhiä maita koskevaa velka-aloitetta koskevien odotettavissa olevien maksujen suuruudesta (375 miljoonaa euroa). Määrässä ei ole otettu huomioon 250 miljoonan euron maksusuorituksia, jotka ovat odotettavissa Stabex-rahoitusvälineen osalta ja joista ei ole vielä tässä vaiheessa saatavilla tietoja. Tarkistetun neljännen Lomén yleissopimuksen päättymisen myötä Stabex-rahoitusväline lakkautetaan nykyisessä muodossaan osana seuraavaa kumppanuussopimusta. 4. Maksujen toteuttamiseksi ja yleissopimuksen velvoitteet huomioon ottaen lienee marraskuussa 2000 jäsenvaltioiden kanssa käsiteltävä rahoitustarve varainhoitovuodelle 2001 suuruudeltaan noin 3 050 miljoonaa euroa juoksevien kustannusten osalta. Varainhoitoasetuksen mukaisesti Stabexia koskevia rahoituspyyntöjä ei puolestaan voi tehdä heinäkuun 2000 jälkeen. Arvio rahoitustarpeesta perustuu seuraaviin tekijöihin: >TAULUKON PAIKKA> Vuotta 2000 koskevaan arvioon juoksevista kustannuksista sisältyy erityisten rakennesopeutusvarojen lisääminen, josta päätettiin osana voimakkaasti velkaantuneita köyhiä maita koskevaa velka-aloitetta. Tarkistetun neljännen Lomén yleissopimuksen päättyminen ja sen korvaavan sopimuksen voimaantulo ovat tällä hetkellä syynä keskusteluihin, joita käydään erityisesti sopimuksesta toiseen siirtymisen edellyttämien siirtymäkauden toimenpiteiden laatimisesta. Tässä yhteydessä tehdyt päätökset säätelevät vuosia 2000 ja 2001 koskevien menojen maksamiseen tarvittavan rahoituslähteen valintaa riippumatta siitä, onko menoista alun perin sovittu vai liittyvätkö ne uusiin aloitteisiin. LIITTEET Liite 1: EKR-rahoitusosuudet varainhoitovuonna 2000 >TAULUKON PAIKKA> EKR-RAHOITUSOSUUDET VARAINHOITOVUONNA 2000 STABEX >TAULUKON PAIKKA> Liite 2: Jakautuminen aloittain 31.12.1999 >VIITTAUS KAAVIOON> Liite 3: Otteet tulostileistä 31.12.1999 EKR:N KONSOLIDOITU TILINPÄÄTÖS 31.12.1999 VUOTUISET MÄÄRÄT (TUHATTA EUROA) >TAULUKON PAIKKA> >TAULUKON PAIKKA> >VIITTAUS KAAVIOON> EKR:N KONSOLIDOITU TILINPÄÄTÖS 31.12.1999 Tukiluokka (tuhatta euroa) >TAULUKON PAIKKA>